Kenn Hansen

Kenn Hansen (født 1980) er en dansk tidligere fotballdommer som dømte i Danmarks øverste divisjon Superligaen. I tillegg dømte han flere internasjonale kamper både i regi av FIFA og UEFA. Han avsluttet sin dommerkarriere i desember 2015.

Hansen begynte å dømme fotball på lavere nivå i 1997 før han omsider fikk prøve seg på høyere nivåer, henholdsvis 2. divisjon, 1. divisjon og Landspokalturneringen (fra 2006). I 2008 fikk han sine første kamper i Superligaen.DBU.dk – Ny dommer i SAS Ligaen (Av Lars Berendt. Publisert 19. juni 2008, besøkt 13. august 2014) I 2011-sesongen ble han nominert til årets dommer i Danmark, men tapte til fordel for Henning Jensen.Sporten.tv2.dk – Fløjtende succes for Henning Jensen  (Av Lars Bruun Mortensen. Publisert 7. november 2011, besøkt 13. august 2014) Han revansjerte dette året etter da han selv vant prisen som årets dommer i Danmark 2012.DR.dk – Kenn Hansen er årets mand i sort (Publisert 12. november 2012, besøkt 13. august 2014)

Vinteren 2010/2011 ble Hansen og Jakob Kehlet utnevnt som FIFA-dommer som følge av at Claus Bo Larsen og Nicolai Vollquartz nådde den øvre aldersgrensen for dommere i organisasjonen.DBU.dk – To ny danske dommere  (Av Lars Berendt. Publisert 14. desember 2010, besøkt 13. august 2014) Hans første større internasjonale oppgave var som fjerdedommer under U21-EM i fotball for herrer i 2011 i hjemlandet. Hans debut som landslagsdommer kom i vennskapskamp mellom  og  den 4. juni 2012 (0–0).Telegraph.co.uk – Hungary 0 Republic of Ireland 0: match report (Av Mark Ogden. Publisert 4. juni 2012, besøkt 13. august 2014)

 Referanser 

 Eksterne lenker 

 Dommerprofil hos Worldreferee.com 
 Dommerprofil hos Soccerway.com 

Kategori:Danske fotballdommere
Kategori:Personer fra København
Kategori:Fødsler i 1980